ਪੰਜਾਬੀ ਲੋਕ ਵਿਸ਼ਵਾਸ ਸਮਾਜਿਕ ਪਰਿਪੇਖ
ਡਾ. ਦਰਿਆ ਅਤੇ ਆਰ. ਐੱਸ. ਚੌਧਰੀ ਦੁਆਰਾ ਸੰਪਾਦਿਤ ਇਸ ਪੁਸਤਕ ਵਿਚ ਲੋਕ ਵਿਸ਼ਵਾਸ ਅਤੇ ਪੰਜਾਬੀ ਲੋਕ ਵਿਸ਼ਵਾਸਾਂ ਸੰਬੰਧੀ ਅਲਗ ਅਲਗ ਵਿਦਵਾਨਾਂ ਦੇ ਲੇਖ ਛਾਪੇ ਗਏ ਹਨ। ਸਭ ਤੋਂ ਪਹਿਲੇ ਲੇਖ ਵਿਚ ਡਾ. ਪਰਮਜੀਤ ਸਿੰਘ ਢੀੰਗਰਾ ਲੋਕ ਵਿਸ਼ਵਾਸਾਂ ਦੇ ਚਿਹਨਕਾਰੀ ਕਰਦਾ ਹੈ। ਇਸਤੋਂ ਬਾਅਦ ਵਿਚ ਲੋਕ ਚਿਕਿਤਸਾ, ਖੂਹ, ਪਸ਼ੂ-ਪੰਛੀਆਂ, ਕਰਵਾ ਚੌਥ, ਮੌਤ, ਘਰ ਦੇ ਨਿਰਮਾਣ, ਪੰਜਾਬੀ ਦਰਵਾਜਿਆਂ ਨਾਲ ਸੰਬੰਧਿਤ ਲੋਕ ਵਿਸ਼ਵਾਸਾਂ ਵਿਚਲੀ ਤਾਰਕਿਕਤਾ ਅਤੇ ਓਨ੍ਹਾਂ ਦਾ ਸਮਾਜ ਸਾਸ਼ਤਰੀ ਅਧਿਐਨ ਕੀਤਾ ਗਿਆ ਹੈ। ਇਸਦੇ ਨਾਲ ਹੀ ਲੋਕ ਧਰਮ ਵਿਚ ਰੁੱਖ ਪੂਜਾ, ਜਾਦੂ ਟੂਣਾ ਅਤੇ ਲੋਕ ਧਰਮ ਤੇ ਮਲਟੀਮੀਡਿਆ ਨੂੰ ਸਮੁਖ ਰਖਕੇ ਚਰਚਾ ਕੀਤੀ ਗਈ ਹੈ। ਹਰਜਿੰਦਰ ਸਿੰਘ ਆਪਣੇ ਪਰਚੇ ਵਿਚ ਕਿਰਸਾਨੀ ਨਾਲ ਸੰਬੰਧਿਤ ਲੋਕ ਵਿਸ਼ਵਾਸਾਂ ਅਤੇ ਅਨੁਰਾਧਾ ਜੰਮੂ ਦੇ ਅਨੁਸ਼ਠਾਨਿਕ ਲੋਕ ਵਿਸ਼ਵਾਸਾਂ ਬਾਰੇ ਗੱਲ ਕਰਦੀ ਹੈ। ਵਰਤਮਾਨਿਕ ਸਥੀਤੀ ਵਿਚ ਬਦਲ ਰਹੇ ਪੰਜਾਬੀ ਲੋਕ ਵਿਸ਼ਵਾਸਾਂ ਬਾਰੇ ਵਿਸ਼ਾਲ ਕੁਮਾਰ ਚਿੰਤਨਸ਼ੀਲ ਵਿਚਾਰ ਰਖਦਾ ਹੈ। ਇਸ ਪੁਸਤਕ ਵਿਚ ਸ਼ਾਮਿਲ ਲੇਖਾਂ ਦਾ ਸੰਖੇਪ ਵੇਰਵਾ ਹੇਠਾਂ ਦਿੱਤਾ ਗਿਆ ਹੈ।